ཉོན་ཅིག། དེ་ལྟར་རྣལ་འབྱོར་གོམས་པའི་སྟོབས་ལྡན་པས། །དོན་གྱི་ཡེ་ཤེས་ཇི་བཞིན་མངོན་
དུ་འགྱུར། །མ་བཅོས་མ་བསླད་རང་བྱུང་བདེ་བ་ཆེ། །འགྲོ་འཆག་ཉལ་འདུག་སྤྱོད་ལམ་ཡན་
པ་ཆེ། །སྒྲིམ་གློད་གཉིས་མེད་རང་རིགས་གསལ་བ་ཆེ། །མཉམ་རྗེས་གཉིས་མེད་ཟུང་འཇུག་
རྟོགས་པ་ཆེ། །ལུས་ངག་སེམས་ཀྱི་རྩོལ་བྲལ་ཡངས་པ་ཆེ། །དབེན་དང་གཡེང་བྲལ་གར་
འདུག་གནས་པ་ཆེ། །མ་ཡེངས་འདུ་འབྲལ་མེད་པས་དྲན་པ་ཆེ། །འབད་དང་རྩོལ་བས་མ་
བཅོས་གཉུག་མའི་དོན། །དེ་ཚེ་རྣལ་འབྱོར་མཆོག་གི་དགོངས་པ་ཡིན། །དབུགས་འབྱིན་རྙེད་
ནས་འཁོར་བའི་ཆོས་རྐུན་བྲལ། །ས་མཆོག་འདི་ནོན་དེ་ནི་སེམས་དཔའ་ཆེ། །ཆུ་ཕྲན་རྒྱ་མཚོར་
འདྲེས་པས་རོ་གཅིག་ཉིད། །ཇི་བཞིན་མངོན་དུ་བྱས་པའི་རྣལ་འབྱོར་དེ། །གཙུབ་སྟན་མེ་ནི་
སྐྱེས་བུའི་རྩོལ་བ་ཡིན། །ཆུ་བོ་སྒྲོལ་བའི་གྲུ་བོ་ཕྱིར་མི་ཁྲིད། །ཉི་མའི་འོད་ལ་མུན་པའི་སེལ་མ་
མཆིས། །ནོར་བུ་ཟུར་བརྒྱད་མཁན་བཟོའི་རྐྱེན་ལས་མིན། །རྩབ་རུ་དྲི་ང་གྲོགས་ཀྱི་ཟླ་མི་
ཚོལ། །དུར་སྲུང་ཚུལ་ཞིག་སྒོ་གསུམ་ཡན་པར་གནས། །ཀར་ཏི་སི་ར་ཡུལ་དུ་ཚང་མི་བརྩིག།
ཅེས་གསུངས་སོ། །མཁའ་འགྲོ་མ་ཐུགས་ཀྱི་གསང་བ། ཕྱག་རྒྱ་ཆེན་པོ་བརྡའི་རྒྱུད་ལས།
མཐོང་ལམ་རྗེས་ཀྱིས་བཅད་པའི་ལེའུ་སྟེ། བཅོ་ལྔ་པའོ།། །།
ཡང་ཅིག་སྤྲུལ་པའི་བཀའ་བསྩལ་པ། །ཉོན་ཅིག་རྣལ་འབྱོར་དབང་ཕྱུག་འདི་ལྟ་སྟེ། །
རགས་པ་མངོན་རྒྱུའི་དྲི་མ་ཆེན་པོ་དེ། །གཉུག་མའི་ཡེ་ཤེས་ཆེན་པོས་བཅོམ་ཟིན་གྱིས། །ཕྲ་
-88-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
བ་ལྷན་ཅིག་སྐྱེས་པ་བག་ལ་ཉལ། །མངོན་དུ་མི་གསལ་ཟས་དང་ནད་རོ་བཞིན། །ཚུལ་འདི་
ནམ་ཞིག་རྣལ་འབྱོར་དགྲ་རུ་ལྡང་། །ནད་ལ་སྨན་བཞིན་བསླང་གིན་མ་བཅོས་ན། །བར་དོའི་
འཁྲུལ་བ་གང་གིས་བཟློག་པར་ནུས། །དེ་ཕྱིར་དབེན་པ་བསྟེན་ཙམ་མཆོག་དོན་མིན། །ངལ་
དང་དྲག་དང་ཤིན་ཏུ་དྲག་པ་ལ། །སྦྱོར་བ་འདི་དག་ཤིན་ཏུ་ལྡན་པ་གཅེས། །བདེ་དང་སྡུག་
བསྔལ་འདི་ཀུན་རྣལ་འབྱོར་རྒྱན། །རང་བཞིན་དང་ནི་ཆེད་དུ་བྱས་པ་ལས། །དྲང་བའི་ལྕགས་
དང་མེ་དྲོད་ཕྲད་པར་བྱ། །ཆུ་ཤེལ་སྐམ་ལས་ཆུ་རྒྱུན་ཇི་བཞིན་དུ། །ཡུལ་གྱི་འཁྲུལ་བས་རྣལ་
འབྱོར་ཡེངས་གྱུར་ན། །ཆེད་དུ་མི་སྤང་དེ་ཉིད་ལམ་དུ་འཁྱེར། །གནས་གྲོགས་སྤྱོད་ལམ་ཅི་བདེ་
ཡན་པ་ཉིད། །རྐྱེན་ལས་སྐྱེས་པའི་མདའ་ལྔ་གྲོགས་སུ་འཁྱེར། །གཉུག་མ་གསལ་བྱེད་དབང་
པོ་དབྱིངས་ནས་གསལ། །སྟེང་དུ་བསྒྱུར་བས་ང་རྒྱལ་རྟོགས་པ་ཆེ། །འོག་ཏུ་བསྒྱུར་བས་ཏི་
མུག་མི་རྟོག་ཉིད། །གཡས་སུ་བསྒྱུར་བས་ཞེ་སྔང་གསལ་བ་ཆེ། །གཡོན་དུ་བསྒྱུར་བས་ཕྲག་
དོག་ཡངས་པ་ཆེ། །ཐད་ཀར་བསྒྱུར་བས་འདོད་ཆགས་བདེ་བ་ཆེ། །དེ་ཉིད་ལྟ་ཞིང་ཡི་གེ་སྒྲོས་
ཀྱིས་བསྐུལ། །ཇི་ལྟར་ནགས་ཀྱི་མེ་ལ་རླུང་བཞིན་དུ། །གྲོགས་སུ་ཤར་ན་རྣལ་འབྱོར་ཆེན་པོ་
ཡིན། །དམན་པར་གྱུར་ན་རྣལ་འབྱོར་ལམ་གསུམ་བལྟབ། །དེ་ཡིས་ཕྲ་མོའི་དྲི་མ་གཏིང་ནས་
འདོན། །དེ་ནི་རྣལ་འབྱོར་འཇིགས་པའི་དགྲ་དང་བྲལ། །རང་གིས་བཙུགས་པའི་གསེར་ལ་རེ་
དོགས་མེད། །ཆུ་བོ་བཞི་འབབ་རྒྱ་མཚོར་ལན་ཚྭའི་རོ། །དཔའ་བོ་གཡུལ་དུ་བསད་པས་
དམག་དཔུང་བཤིག། ཞུན་ཐར་འབྱོངས་པའི་གསེར་འདི་བཟོ་ཡི་རྒྱུ། །འཕྲུལ་གྱི་བཟོ་བོ་
འབག་གི་དབྱིབས་མི་བལྟ། །བྲག་ཅའི་སྒྲ་འདི་རང་གི་སྐད་དུ་ཤེས། །དུག་སྡོང་ཕུང་པོའི་ལྡུམ་
ར་སྨན་གྱི་གནས། །ཞེས་གསུངས་སོ། །མཁའ་འགྲོ་མ་ཐུགས་ཀྱི་གསང་བ། ཕྱག་རྒྱ་ཆེན་པོ་
བརྡའི་རྒྱུད་ལས། སྒོམ་ལམ་རོ་སྙོམས་ཀྱིས་བཅད་བའི་ལེའུ་སྟེ། བཅུ་དྲུག་པའོ། །།
ཡང་གཅིག་སྤྲུལ་པའི་ལྷ་མོས་བཀའ་བསྩལ་པ། །ཉོན་ཅིག་རྣལ་འབྱོར་དབང་ཕྱུག་འདི་ལྟ་སྟེ། །
-89-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དྲི་མ་གཉིས་བྲལ་རྣལ་འབྱོར་དབང་ཕྱུག་ཆེ། །དུས་གསུམ་སངས་རྒྱས་ཀུན་གྱི་ངོ་བོར་
གནས། །དེ་ཚེ་ལྟའམ་སྒོམ་ཞེས་འཛིན་པ་ན། །བརྟེན་པའི་རྟོག་པ་ཕྲ་མོ་སྒྲིབ་བྱེད་ཡིན། །དེ་ཚེ་
རྣལ་འབྱོར་རང་གི་རྒྱུད་ལ་ལྟོས། །ཆོས་ཀུན་མཁའ་འདྲར་མཉམ་མཐོང་ཕྱོགས་འཛིན་ཞིག།
བལྟ་དང་ལྟ་བར་བྱེད་པ་འདི་སུ་ཞིག། ཀྱེ་མ་ད་ཡོང་བདག་ནི་ལྟ་རི་ཤི །རང་དྭངས་ལྷུག་པའི་
ངང་ལ་འཛིན་བློ་ཞིག། འདི་ལ་སུ་ཞིག་ཇི་ལྟར་སྒོམ་པ་ཡིན། །ཀྱེ་མ་ད་ཡོང་བདག་ནི་སྒོམ་བློ་
བྲལ། །སྐུ་གསུམ་དབྱེར་མེད་ནང་གི་སེམས་ལས་འཁྲུངས། །འདི་ལས་གཞན་ནས་ཐོབ་འདོད་
ནོར་བའི་ལམ། །ཀྱེ་མ་བདག་གི་སངས་རྒྱས་མི་ཚོལ་ལོ། །འབད་དང་རྩོལ་བ་ཐམས་ཅད་
འཁྲུལ་བའི་བློ། །བྱར་མེད་ཆོས་ལ་འབད་པ་ཨ་རེ་འཁྲུལ། །ཀྱེ་མ་ད་ནི་གཞན་ཕན་མི་རྟོགས་
པའི། །བདག་ལ་བྱ་བ་རྡུལ་ཙམ་ཡོད་མིན་ཞེས། །དགོངས་པ་ནང་དུ་འཁྲུངས་ན་རྡོ་རྗེ་འཆང༌། །
ཚིག་ཏུ་བརྗོད་པས་དོན་དེ་གྲུབ་པ་མིན། །གང་ཚེ་རྣལ་འབྱོར་ཆེན་པོར་གྱུར་པ་ནི། །རང་གཞན་
དོན་གཉིས་མངོན་དུ་གྱུར་པར་བྱེད། །ཇི་བཞིན་རྣལ་འབྱོར་མངོན་གྱུར་བདེ་བ་ཆེ། །ཞོ་ཁ་ཆུ་
དང་མདོག་འདྲེས་དོན་མི་སྣང་། །དན་ཏ་པོར་དང་འདྲེས་ན་གཉི་ག་བསྡུ། །གཟེར་ཐེབས་སྒོ་ང་
དྲོད་ཀྱིས་འདམ་མི་འཆགས། །སྣུམ་ཟད་མར་མེ་རྩོལ་བས་དོན་མི་འགྲུབ། །འཕྲུལ་གྱི་གདན་
དང་ཤེལ་ཕྲད་ངོ་མཚར་གནས། །འོད་ཟེར་མཁའ་ལ་འཇའ་བཞིན་གསལ་བར་བྱེད། །དེས་ནི་
འགྲོ་ཀུན་དགའ་བ་སྐྱེད་པའི་རྒྱུད། །རྒྱུ་དེ་སྔོན་དུ་སོང་བའི་འབྲས་བུ་ནི། །ནོར་བུ་ནུས་པ་ཆེ་
ཆུང་ཅི་ལས་བྱུང༌། །དུབ་པའི་རྟེན་འདི་དེད་དཔོན་ཐུགས་རྗེའི་ཡུལ། །བུ་ཡི་སྤྱོད་པས་མ་ཡི་ཡིད་
མི་འབྱུང༌། །མཛངས་མས་ཟས་ཀྱི་རིམ་པས་བསྐྱེད་དུ་འཕེལ། །སྐམ་པོའི་ཤིང་འདི་ནམ་ཞིག་
ལོ་འབྲས་རྒྱུ། །ཀོ་ཀ་མ་བཤིག་ནོར་བུའི་འོད་མི་སྟེར། །སྒྱུ་མའི་སྐྱེས་བུས་འཕྲུལ་གྱི་མི་མང་
བསྒྲལ། །ཞེས་གསུངས་སོ། །མཁའ་འགྲོ་མ་ཐུགས་ཀྱི་གསང་བ། ཕྱག་རྒྱ་ཆེན་པོ་བརྡའི་རྒྱུད་
ལས། མཐའ་ལམ་བྱ་བྲལ་གྱི་ས་གཅད་པའི་ལེའུ་སྟེ། བཅུ་བདུན་པའོ།། །།
-90-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
དེ་ནས་རྣལ་འབྱོར་དབང་ཕྱུག་གི། སྤྲུལ་པའི་ལྷ་ལ་ཡང་གསོལ་བ། །གང་ཞིག་རྣལ་འབྱོར་
བཅུད་དམན་པས། །དེ་ཉིད་མཐོང་བའི་ཡེ་ཤེས་ཀྱིས། །ལམ་ཀུན་བགྲོད་པར་མ་ནུས་ན། །
ཐབས་ཀྱི་ཁྱད་པར་ཅི་ཞིག་མཆིས། །དེ་ཡི་མངོན་རྟོགས་གང་གིས་བྱེད། །སྤྲུལ་པའི་ལྷ་མོས་
བཀའ་བསྩལ་པ། །ཉོན་ཅིག་རྣལ་འབྱོར་དབང་ཕྱུག་གཙོ། །ཛ་ཀུ་ར་ཏི་ཏ་ཕ་རོ་ཏོ་ཏོ་ཐ་ཡཱ།
བག་ཤ་ཀྵ་དྷ་ཎཾ་གོ་ར་ཏ་ནི། བྷི་ག་ཀ་རུ་མེ་ཙ་ཏ་ར་ནི། ཙ་ཏུར་བྷི་ཀུ་ར་ནི་ཡེ་རད་ཝར་ཏི། སྐལ་
དམན་དོན་དང་མི་ལྡན་རྣལ་འབྱོར་པ། །གསང་སྔགས་ཐབས་ཀྱི་སྦྱོར་བ་ངོ་མཚར་ཆེ། །དུས་
གསུམ་སངས་རྒྱས་ཀུན་གྱི་བླ་མ་མཆོག། ཐུགས་དམ་བསྐུལ་བ་དག་གིས་གང་སྨྲས་དེ། །ཁྱོད་
ཀྱིས་ཤེས་པར་གྱིས་ཤིག་རྣལ་འབྱོར་པ། །ཤིན་ཏུ་བསྐུལ་དང་གནས་ནས་བསྐུལ་བ་ཡིས། །
འདི་ནི་གཅིག་གིས་དོན་ཀུན་སྒྲུབ་བྱེད་དེ། །སངས་རྒྱས་ཀུན་གྱི་གསང་ཚིག་སྨྲས་པ་ཡིན།
བ་དྲུག་འབུམ་ས་ཡ་སུམ་འབུམ་དང༌། །འབུམ་ཚོ་ལྔ་དང་བདུན་ཁྲི་བདུན་སྟོང་དང༌། །ཁྲི་
བདུན་ལམ་གྱི་རིམ་པར་ཤེས་པར་བྱ། །སོལ་བའི་ལྗོང་ཤིང་སྐམ་སར་ཆུ་བཞིན་དུ། །མེད་པ་
ལས་འབྱུང་གསང་སྔགས་མངོན་པའི་མཐུ། །བགྲོད་དང་སྟོན་པར་བྱེད་པས་ལས་ཅན་ཡིན། །
།བྱེ་
མེ་ཏོག་གང་ཤར་དེ་ཚེ་འབྲས་བུ་སྟོན། །དེ་བཞིན་རྣལ་འབྱོར་ལམ་ནི་རྟགས་ཀྱིས་བསྟན། །
ལྡན་དང་མི་ལྡན་རིམ་དང་ཅིག་ཅར་ཡིན། །ཉན་ཐོས་ཚུལ་དུ་བཤེས་གཉེན་བསྟེན་པ་ལས། །
དད་མོས་ངེས་ཤེས་ཤེས་རབ་ཆེ་བ་དང༌། །བླ་མ་རང་བཞིན་མཐོང་བ་རྒྱུ་ཡི་རྟགས། །རང་རྒྱལ་
ཚུལ་འཛིན་རྣལ་འབྱོར་སྒྲུབ་པ་པོས། །སྨིག་རྒྱུ་དུ་བ་སྲིན་བུ་མེ་ཁྱེར་དང༌། །མར་མེ་མཁའ་སྣང་
ལྟ་བུ་རྣམ་པ་ལྔ། །འབྱུང་ལྔ་གནས་སུ་ཐིམ་པས་དུག་ལྔ་དང༌། །དཔའ་ཆེན་ལྟ་བུར་གྱུར་པའི་
ངེད་དཔོན་ནི། །དེ་ཉིད་དོན་མཐོང་ཏིང་འཛིན་མཉམ་པར་ལྡན། །བཟང་ངན་རྐྱེན་ཆོས་ཉིད་
མཚན་དག་པར་འབྲེལ། །འོད་གསལ་འགྲོ་འོང་མེད་པ་ལྔ་འདི་དག། ཡུན་བསྲིངས་སྲིད་པ་
ལས་ཀྱི་མཚམས་མི་སྦྱོར། །ལྔ་གསུམ་བཅོ་ལྔ་ཟླ་བ་ཉ་རྒྱས་ཚུལ། །ཡང་ན་ལྔ་གསུམ་དུས་ལ་
-91-

བོ་དོང་བཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རིམ་པ་བཞིན།
།རྒྱུ་དུས་སྒྲིབ་དག་ཁྲུས་སོགས་རྨི་བར་འགྱུར། །ལམ་དུས་རླུང་ལྔ་ཟིན་པ་
དངོས་ཡིན་ཏེ། །འབྲས་བུ་དག་སྣང་འཆར་བའི་གསང་རྟགས་ནི། །དངོས་དང་ཉམས་དང་རྨི་
ལམ་ཅི་རིགས་ཡིན། །དེ་ཡང་གཡོ་དང་ཐོབ་དང་གོམས་པ་དང༌། །བརྟན་དང་མཐར་ཕྱིན་ལྔ་ནི་
རིགས་པ་ཡིན། །དེ་ལྟར་གྱུར་ཚེ་ཐུན་མོང་སུམ་ཅུ་བདུན། །བྱང་ཆུབ་ཕྱོགས་རྣམས་མ་བགྲོད་
ལྷུན་གྱིས་གྲུབ། །ཅེས་གསུངས་སོ། །མཁའ་འགྲོ་མ་ཐུགས་ཀྱི་གསང་བ། ཕྱག་རྒྱ་ཆེན་པོ་
བརྡའི་རྒྱུད་ལས། ལམ་ཡི་གེས་བགྲོད་པ་དང༌། རྟགས་ཀྱི་རིམ་པ་བསྟན་པའི་ལེའུ་སྟེ། བཅོ་
བརྒྱད་པའོ།། །།
དེ་ནས་ཡང་ཅིག་སྤྲུལ་པའི་ལྷ་མོ་ཡིས།
།རྣལ་འབྱོར་དབང་ཕྱུག་ཉིད་ལ་འདི་སྐད་
གསུངས། །སྦ་ལི་དུན་དྷོ་ཧོ་ལ་པ་ཏི་ལཱ། །ཡོ་མི་ཛྭ་ལི་ཏི་ཏོ་ཕ་ལ་ཧོ། །ག་གྷི་ཛི་ར་དུན་ཏྲི་ར་
ཧི་ནི། །གོར་ཏ་པར་ཏི་དྷེ་ཤི་ར་པི་ཧོ། །ཞིང་ས་གཤིན་ལ་མན་ཏྲིའི་འབྲས་བུ་འཁྲུངས། །མེ་
ཏོག་འདབ་རྒྱས་གེ་སར་པདྨའི་དཀྱིལ། །ཟེ་བ་ལྔ་ལྡན་ཟུར་གསུམ་ནོར་བུའི་ཚུལ། །འདི་
གང་སུས་ཐོབ་དགོས་འདོད་སྟེར་བའི་འབྲུ། །དུས་ཀྱི་སྨིན་པ་ཟས་ཀྱི་མཆོག་ཏུ་བཙལ། །
རིན་ཆེན་སྣོད་དུ་བོ་ཟགས་མེད་པར་སྦ། །དེས་ནི་ནད་དང་དབུལ་བ་ཀུན་སེལ་ཏེ། །མཆོག་
ཏུ་ཉོན་མོངས་དུག་ལྔའི་གསོས་སུ་ཆེ། །གཞན་ཡང་འདོད་པའི་འབྲས་བུ་སྟེར་བར་བྱེད། །མ་
རིག་མུན་སེལ་རིན་ཆེན་མེ་འོད་བཞིན། །ཉོན་མོངས་གདུང་སེལ་རིན་ཆེན་ཆུ་ཤེལ་བཞིན། །
གདུང་བའི་ནད་སེལ་ནོར་བུ་རིམ་སེལ་བཞིན། །བག་ཆགས་སྒྲིབ་སེལ་ནོར་བུ་ཆུ་དྭངས་
བཞིན། །ཡོན་ཏན་ཀུན་བསྡུས་ནོར་བུ་སྦུར་ལེན་བཞིན། །ཅི་ཡང་འཆར་བ་སྣ་ཚོགས་ནོར་བུ་
བཞིན། །བསམ་བཞིན་དོན་འགྲུབ་ནོར་བུ་རིན་ཆེན་བཞིན། །ཁྱོད་ཀྱི་འདོད་པ་དེ་ཡིས་ཚིམ་
པར་གྱིས། །ཀུན་ཁྱབ་ཉི་མས་མཁའ་ལས་མ་གཡོས་བཞིན། །ང་ནི་འགྲོ་བ་ཀུན་དང་དབྱེར་
མེད་ཀྱང༌། །མིག་གིས་མིག་བཞིན་མ་མཐོང་ཨེ་མ་ཧོ། །ལྷ་མིག་དག་པས་རྒྱ་མཚོའི་ནོར་
-92-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
མཐོང་བཞིན། །དཔའ་མེད་དུས་ནས་རང་གནས་དྲི་མ་བསལ། །དག་པའི་ལས་དང་སྨོན་ལམ་
འབྲེལ་བའི་མཐུས། །ང་ནི་ཁྱོད་ལ་རྟག་ཏུ་བརྩེ་བྱེད་ཅིང༌། །དུས་རྣམས་ཀུན་ཏུ་མི་འབྲལ་
གཙུག་གི་ལྷ། །ང་ནི་འགྲོ་བའི་དོན་ལ་ཅི་བདེར་གཤེགས། །ཞེས་གསུངས་ནས་ཐུགས་མཉམ་
པ་ཆེན་པོའི་ངང་ལ་མི་གཡོ་བར་ལྷུན་གྱི་བཞུགས་སོ། །མཁའ་འགྲོ་མ་ཐུགས་ཀྱི་གསང་བ།
ཕྱག་རྒྱ་ཆེན་པོའི་བརྡའི་རྒྱུད་ལས། འབྲས་བུའི་ཡོན་ཏན་ཕུན་སུམ་ཚོགས་པ་བསྟན་པའི་ལེའུ་
སྟེ། བཅུ་དགུ་པའོ།། །།
དེ་ནས་ཀ་མ་ལ་ཤཱི་ལ་ཡིས། །མཆོག་དོན་མངོན་དུ་བྱས་པ་ལས། །རབ་ཏུ་དགའ་བ་
ཆེར་གཡོས་ཏེ། །སྤྲུལ་པའི་ལྷ་ལ་གུས་བཏུད་ནས། །སྣ་ཚོགས་རོལ་མོའི་མཆོད་པ་ཡང་། །
དངོས་དང་ཏིང་ངེ་འཛིན་གྱིས་ཕུལ། །དེ་ཚེ་འཁོར་གྱི་མཁའ་འགྲོ་རྣམས། །མཆོག་ཏུ་དགའ་བ་
ཆེར་སྐྱེས་ནས། །སྤྲུལ་པའི་ལྷ་ལ་འདི་སྐད་སྨྲས། །ཨེ་མ་ཧོ་ལྷ་མོ་བློ་ཆེན་མ། །བཞིན་བཟང་
ཁྱོད་ལས་མ་བསྲེགས་གསང་བའི་ལེའུ་སྟེ། ཉི་ཤུ་པའོ།། །།
ཡང་གཅིག་རྣལ་འབྱོར་དབང་ཕྱུག་ལ། །སྤྲུལ་པའི་ལྷ་མོས་བཀའ་བསྩལ་པ། །ཉོན་
ཅིག་སྐལ་ལྡན་རྣལ་འབྱོར་པ། །མཁའ་འགྲོ་གསང་བའི་རྒྱུད་རྒྱ་འདི། །དུས་གསུམ་སངས་
རྒྱས་ཐམས་ཅད་ཀྱི། །ཐུགས་ཀྱི་སྒྲོམ་བུ་ཁ་ཆེ་ནས། །རྣལ་འབྱོར་ཁྱོད་ལ་བསྟན་པ་ཡིན། །ཀུན་
འབྱུང་ནོར་བུ་ལྟ་བུའི་རྒྱུད། །མ་བྱུང་འབྱུང་བར་ཤིན་ཏུ་དཀའ། །རིན་ཆེན་མཐིང་གི་ཤུན་པ་
ལས།